SL Uradni list Evropske unije L 238/1

SKLEP SVETA

z dne 26. julija 2010

o sklenitvi Sporazuma med Evropsko unijo ter Islandijo in Norveško o uporabi nekaterih določb Sklepa Sveta 2008/615/PNZ o poglobitvi čezmejnega sodelovanja, zlasti na področju boja proti terorizmu in čezmejnemu kriminalu, in Sklepa Sveta 2008/616/PNZ o izvajanju Sklepa 2008/615/PNZ o poglobitvi čezmejnega sodelovanja, zlasti na področju boja proti terorizmu in čezmejnemu kriminalu, in priloge k Sklepu 2008/616/PNZ

(2010/482/EU)

SVET EVROPSKE UNIJE JE –

ob upoštevanju Pogodbe o delovanju Evropske unije in zlasti členov 82(1)(d) in 87(2)(a) v povezavi s členom 218(6)(a) Pogodbe,

ob upoštevanju predloga Evropske komisije,

ob upoštevanju odobritve Evropskega parlamenta,

ob upoštevanju naslednjega:

(1) Svet je 24. oktobra 2008 pooblastil predsedstvo, ki mu pomaga Komisija, da začne pogajanja o sporazumu med Evropsko unijo ter Islandijo in Norveško o uporabi nekaterih določb Sklepa Sveta 2008/615/PNZ o poglobitvi čezmejnega sodelovanja, zlasti na področju boja proti terorizmu in čezmejnemu kriminalu, in Sklepa Sveta 2008/616/PNZ o izvajanju Sklepa 2008/615/PNZ o poglobitvi čezmejnega sodelovanja, zlasti na področju boja proti terorizmu in čezmejnemu kriminalu, in Priloge k Sklepu 2008/616/PNZ (v nadaljnjem besedilu: Sporazum).

(2) V skladu s Sklepom Sveta 2009/1023/PNZ z dne 21. septembra 2009 (1) je bil Sporazum s pridržkom njegove sklenitve podpisan 30. novembra 2009.

(3) V skladu s členom 8 Sporazuma se nekatere njegove določbe začasno uporabljajo od datuma podpisa.

(4) Sporazum še ni bil sklenjen. Z začetkom veljave Lizbonske pogodbe 1. decembra 2009 so postopki, ki jih mora opraviti Unija za sklenitev Sporazuma, urejeni v členu 218 Pogodbe o delovanju Evropske unije.

(5) Sporazum bi bilo treba odobriti.

(6) V skladu s členom 3 Protokola o stališču Združenega kraljestva in Irske glede območja svobode, varnosti in pravice, ki je priložen Pogodbi o Evropski uniji in Pogodbi o delovanju Evropske unije, sta ti državi uradno izrazili svojo željo, da sodelujeta pri sprejetju in uporabi tega sklepa.

(7) V skladu s členoma 1 in 2 Protokola o stališču Danske, ki je priložen Pogodbi o Evropski uniji in Pogodbi o delovanju Evropske unije, Danska ne sodeluje pri sprejetju tega sklepa, ki zanjo ni zavezujoč niti se v njej ne uporablja –

SPREJEL NASLEDNJI SKLEP:

Člen 1

Sporazum med Evropsko unijo ter Islandijo in Norveško o uporabi nekaterih določb Sklepa Sveta 2008/615/PNZ o poglobitvi čezmejnega sodelovanja, zlasti na področju boja proti terorizmu in čezmejnemu kriminalu, in Sklepa Sveta 2008/616/PNZ o izvajanju Sklepa 2008/615/PNZ o poglobitvi čezmejnega sodelovanja, zlasti na področju boja proti terorizmu in čezmejnemu kriminalu, in Priloge k Sklepu 2008/616/PNZ (2) (v nadaljevanju: Sporazum) se odobri v imenu Unije.

Člen 2

Predsednik Sveta je pooblaščen, da imenuje osebo(-e), pooblaščeno(-e), da v imenu Unije poda(-jo) uradno obvestilo iz člena 8(1) Sporazuma, ki je za Unijo zavezujoč (3).

Člen 3

Ta sklep začne veljati na dan sprejetja.

Člen 4

Ta sklep se objavi v Uradnem listu Evropske unije.

V Bruslju, 26. julija 2010 Za Svet Predsednik S. VANACKERE

(1) UL L 353, 31.12.2009, str. 1.

(2) UL L 353, 31.12.2009, str. 3.

(3) Datum začetka veljavnosti Sporazuma Generalni sekretariat Sveta objavi v Uradnem listu Evropske unije.